NaiveNeuron/SloPal huggingface dataset:
J. Počiatek, minister financií SR: (2009-09-10):
Colné riaditeľstvo pri správe nehnuteľností postupuje plne v súlade a v zmysle zákona č. 278/1993 Z. z. o správe majetku štátu v znení neskorších predpisov a zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, a to z rozpočtových prostriedkov pridelených na príslušný rozpočtový rok zabezpečuje nevyhnutnú opravu a údržbu objektov, nakoľko tieto sú s výnimkou bývalých hraničných prechodov Petržalka - Berg a Skalica, ktoré colné riaditeľstvo naďalej využíva v rámci výkonu svojej činnosti, vyhlásené za trvale prebytočný majetok štátu, ktorý je v nasledovných štádiách realizácie. Bývalé hraničné priechody s Maďarskom – Kalonda prebieha osobité ponukové konanie, ponuka úradu Banskobystrického samosprávneho kraja. Slovenské Ďarmoty – prebieha opakované ďalšie osobité ponukové konanie. Ponuka obci, obec prejavila záujem o darovanie. Hraničný prechod Kráľ – prebieha opakové osobitné ponukové konanie, zverejnenie ponuky v periodickej tlači s celoštátnou pôsobnosťou za primeranú cenu. Mihosť – prebieha opakované osobité ponukové konanie, zverejnenie ponuky v periodickej tlači s celoštátnou pôsobnosťou za primeranú cenu. Na časť priľahlých pozemkov bývalého hraničného priechodu je uzavretá zmluva o prevode správy so Slovenskou správou ciest. Bývalé hraničné priechody s Českom – Makov ukončuje sa proces majetkovoprávneho vysporiadania pozemkov s Obvodným pozemkovým úradom Čadca a Obvodným lesným úradom Čadca. Zároveň prebieha vysporiadanie pozemkov pod cestami so Slovenskou správou ciest. Následne bude realizované ponukové konanie a osobité ponukové konanie. Ďakujem za slovo, skončil som.
Hrnčiar, Andrej, podpredseda NR SR (2016-10-27):
Reakcia na faktické poznámky, pán poslanec Matovič.
Uhrík, Milan, poslanec NR SR (2017-12-12):
Milé kolegyne, vážení kolegovia, skutočne tento návrh zákona vychádza čisto z praktických skúseností, ktoré sme získali aj v Banskobystrickom samosprávnom kraji pri verejných obstarávaniach. Z našich skúsenosti totiž vieme, že firmy veľmi často pri predbežnom prieskume trhu dávajú predražené ponuky z rôznych dôvodov. Jednak to môže byť ten dôvod, že, že dúfajú, že sa verejné obstarávanie vyhlási s vyššou cenou a prídu si na väčšiu ziskovú maržu, alebo ten dôvod, že verejné obstarávanie začne s vyššou cenou, a potom môžu naoko viac svoju ponuku znížiť a vyzerá to ako nejaká virtuálna úspora. Druhým problémom, ktorý tu už aj bol spomenutý v debate v rozprave, je, sú tie kartelové dohody. Totižto firmy, najmä na oligopolných trhoch, kde je obmedzený počet dodávateľov, resp. prevádzkovateľov alebo dodávateľov služby, firmy často uzatvárajú medzi sebou kartelové dohody, ktoré je veľmi ťažké pre verejného obstarávateľa odhaliť alebo nejakým spôsobom zastaviť, prekaziť. Treba to veľmi rafinovanými spôsobmi, dohodnú sa buď na tom, že niektoré firmy nepredložia cenovú ponuku, alebo sa dohodnú na rotácii zákaziek, alebo sa dohodnú na odstúpení od zákazky, že vyhrajú, ale potom odstúpia, alebo sa jednoducho dohodnú na nejakých subkontraktoch. Sú to veľmi rafinované techniky, ktoré nie je možné a už obzvlášť pri predbežnom prieskumu trhu odhaliť a verejný obstarávateľ potom musí podľa súčasnej dikcie zákona vyhlásiť verejné obstarávanie s umelo predraženou cenou. Samozrejme, cieľom tejto novely zákona nie je, aby sa, aby sa verejné obstarávania vyhlasovali s umelo znižovanými cenami za neprimerané, znížené ceny, práve naopak, chceme, aby sa verejné obstarávania mohli spúšťať za adekvátne ceny, za ceny adekvátne, primerané, v požadovanej kvality služieb a dodávok. To riziko, že či si verejný obstarávateľ trúfne, alebo teda zníži predbežnú cenu zákazky o nejakú hodnotu, alebo nie, či sa mu do súťaže zapoja, zapojí dostatok uchádzačov, alebo nie, alebo či sa vysúťaží tá zákazka v požadovanej kvalite, alebo nie, to riziko nechávame na posúdenie verejnému obstarávateľovi. Pokiaľ má verejný obstarávateľ pocit, že tá cena z predbežného prieskumu trhu je evidentne predražená, tak túto možnosť by sme mu radi dopriali. Pokiaľ má pocit, že tá predbežná cena zákazky je primeraná a adekvátna, tak, samozrejme, samozrejme, predbežnú cenu zákazky vo verejnom obstarávaní by znižovať nemusel. Považujeme za správne, aby verejní obstarávatelia mali možnosť ušetriť nejaké dodatočné peniaze, to znamená, vyhlásiť verejné obstarávania s nižšími cenami a považujeme za nesprávne, aby im zákon takúto možnosť upieral. Preto vás prosíme o podporu tohto nášho návrhu zákona, je to čisto praktická vec, ktorá by naozaj pomohla ušetriť nejaké ďalšie peniaze. Ďakujem.
Hort, Milan, podpredseda NR SR (2011-03-23):
Pán poslanec, je nás tu asi dva a pol krát toľko ako vás. (Smiech v sále.) Ale teraz sa pýtam, kto sa hlási s faktickou poznámkou? Nikto. Uzatváram možnosť reagovať s faktickou poznámkou. Pán poslanec bol posledný, ktorý sa prihlásil do rozpravy, a preto vyhlasujem rozpravu za skončenú. Pýtam sa pána navrhovateľa, či sa chce vyjadriť k rozprave? Nech sa páči.
Paška, Pavol, predseda NR SR (2012-09-12):
Pán poslanec Brixi.
Dostál, Ondrej, poslanec NR SR (2017-02-10):
Zákon o rokovacom poriadku v § 32 ods. 1 uvádza: „Ak sa rečník odchyľuje od prerokúvanej veci, predsedajúci ho vyzve, aby hovoril k veci. Ak ani po opakovanej výzve nebude hovoriť k veci, odoberie mu slovo.“ Pán Číž tu hovoril o tom, ako som sa dostal do parlamentu a nazval to podvodom. Ak by pán predseda Národnej rady dával pozor a nebavil sa s kolegom, mal pána Číža slušne upozorniť, že hovorí od veci, lebo to nijako nesúviselo s témou, o ktorej rokujeme. Ale teda dovolím si aj ja zareagovať, lebo pán predseda Národnej rady zjavne nesleduje ani teraz, tak ja sa odchýlim od témy a budem reagovať na rečníka. Nebol to žiadny podvod, politická strana OKS sa dohodla s politickou stranou SaS, že nominuje dvoch kandidátov OKS na kandidátnu listinu SaS. Nebola to koalícia, zákon takýto postup umožňuje. Bolo to verejne známe, my sme to netajili, verejne sme to oznámili, všetci o tom vedeli. Som členom poslaneckého klubu SaS a zároveň som predsedom OKS. Tu som mal potrebu zdôrazniť, že prezentujem názory OKS, práve z toho dôvodu, že SaS a OKS majú k tejto téme nie úplne identické názory a aby teda som nebol upodozrievaný alebo aby som neuviedol niekoho do omylu, že to, čo hovorím, reprezentuje oficiálne stanovisko strany SaS. Oficiálne stanovisko strany SaS prezentoval úplne na začiatku rozpravy kolega Martin Klus. Ja predpokladám, že kolegovia viac-menej súhlasia s tým, čo som hovoril, ale nie je to oficiálne stanovisko SaS a vychádza to z postojov Občianskej konzervatívnej strany. Ďakujem.
Zmajkovičová, Renáta, podpredsedníčka NR SR (2013-06-26):
Ďakujem, pani spravodajkyňa. Otváram všeobecnú rozpravu. Do rozpravy som dostala jednu písomnú prihlášku, za politickú stranu SaS Martin Poliačik. Nech sa páči.
Danko, Andrej, predseda NR SR (2019-06-18):
Dávam slovo členovi výboru pre financie a rozpočet poslancovi Balážovi, aby informoval Národnú radu o výsledku prerokovania návrhu vlády vo výbore.
Dostál, Ondrej, poslanec NR SR (2016-04-26):
Ďakujem. Pán poslanec Lipšic hovoril, že vládna koalícia, ministri, vládni poslanci nereagujú na kritiku. No, ja sa obávam, že je to ešte horšie. Ja som myslel, že programové vyhlásenie a rozprava o ňom má byť dialógom medzi vládnou koalíciou a opozíciou, kde vládna koalícia využije tento priestor na to, aby predstavila svoje zámery, hovorila o nich, prezentovala sa, vysvetľovala to poslancom, vysvetľovala to voličom. A, áno, aj odpovedala na výhrady, ktoré zaznievajú z úst opozičných poslancov. A nevravím, že sa to vôbec nestalo. Vystúpili aj niektorí členovia vlády, aj niektorí koaliční poslanci, ale vzhľadom na dĺžku tej rozpravy a vzhľadom na dôležitosť toho dokumentu, ktorý budeme o chvíľu schvaľovať a hlasovať o ňom, ich bolo ako šafranu. Akoby ich to ani nezaujímalo. Že stačí, že sa opoziční poslanci vyrozprávajú a my si to aj tak potom schválime tak, ako chceme. To bolestínstvo, ktoré zaznieva v reakciách vládnej koalície a o ktorom pán poslanec Lipšic hovoril, vnímam veľmi silne aj ja, už som tu o tom tiež hovoril, a vnímam ho nielen vo vyjadreniach predstaviteľov vládnej koalície, ale teda najmä vo vyjadreniach predstaviteľov MOST-u a SIET-e, a niekedy mám z toho takmer taký pocit, akoby oni, ale aj ich sympatizanti mali dojem, že my ešte stále sme koaliční partneri v rámci Radičovej vlády alebo sme spolu v opozícii proti prvej či druhej Ficovej vláde. Nie. Nie je to tak. Vy ste teraz súčasťou tretej Ficovej vlády. Zvykajte si na to, že vás budeme kritizovať.
Krúpa, Juraj, poslanec NR SR (2024-02-01):
Ďakujem, pán predsedajúci. A ďakujem vám veľmi pekne, pani Mesterová, za vaše vystúpenie, ktoré bolo naozaj trefné a pomenovalo perfektne niektoré momenty tohto zákona, ktorý je v podstate dekriminalizáciou kriminality, alebo mafiánky balíček, ako chcete. A vy ste tam spomenuli aj meno pána Gašpara a ja vám poviem len toľko, že nie je možné, aby človek, ktorý bol toľkokrát obvinený, obžalovaný a mal nielen to, že nejakú funkciu, ale že sa ešte pripravoval aj prípadne na ďalšiu vyššiu funkciu, ktorá by mu mala sedieť viac, pretože napríklad podľa tých posledných obvinení a obžalovaní tam máme aj napríklad sledovanie a monitorovanie politikov alebo novinárov a ich rodinných príslušníkov a tak ďalej. Čiže sa vyslovene vraciame do 90. rokov. Ja som presvedčený, že to, čo nás čaká po prezidentských voľbách, bude naozaj že oveľa horšie, ako to, čo tu teraz zažívame z jednoduchého dôvodu, pretože na návštevách pán Fico rozpráva, ako sa on bude mstiť na medzinárodných, na bilaterálnych návštevách po svete, keď chodí a toto je už čo povedať. Myslím si, že to aj naši partneri a spojenci sú z toho zaskočení. A to, čo sa týka pána Gašpara, viete, určite bude dobré, keď sa tomuto pánovi ešte budeme venovať, aj sme sa mali túto schôdzu pánovi Gašparovi venovať, keďže pri odvolávaní ministrov sa neschvaľuje program, toto sa diskutovať musí, ale veľmi šikovne to hodili na koniec schôdze, či sa predpokladá, že sa už k tomu nedostaneme túto schôdzu, aby sa vyhli tejto nepríjemnej diskusii. A keby sme sa už k tomu niekedy mali dostať, možno už pán Gašpar bude aj vo funkcii riaditeľa SIS. Takže takýmto spôsobom sa oni stavajú vôbec nielen k týmto veciam, ale vôbec ako k tým, k tým... (Prerušenie vystúpenia časomerom.)
B. Bugár, podpredseda NR SR: (2002-05-22):
P. Bohunický, poslanec: Pekne ďakujem. Ja chcem takisto jednu malú poznámku k celkovej výške. Myslím si, že pán poslanec Tatár veľmi málo chodí do terénu a stretáva sa s dôchodcami a na základe diskusií by určite vedel o tom, že reálne dôchodky sú jednoducho také, že sa z nich veľmi ťažko vyžije, ale, prirodzene, ak by to dokázal trpezlivo vysvetľovať, čo on pravdepodobne nedokáže, tak mnohí dôchodcovia pochopia situáciu, ktorá je v štátnom rozpočte. Tá druhá poznámka je, že nesleduje zároveň legislatívny proces, pretože pri všetkých zatiaľ zvyšovaných dôchodkoch bol dôchodok rozdelený na dve časti. Na prvú pevnú časť a druhú pohyblivú časť, aby sa aspoň malým spôsobom približovali starodôchodcovia k novodôchodcom. Pretože, ak by sme to robili naďalej, ako to bolo pred rokom 1988, tak by sa ten rozdiel ešte viac zvyšoval. Prirodzene, nikdy sa nedobehnú zatiaľ takýmto systémom, ale aspoň tú krivdu sme sa pokúsili určitým spôsobom v tomto funkčnom období zmierniť. Takže to je tá druhá poznámka, že ani nesleduje ten legislatívny proces, ako sa to vlastne robilo doteraz.
Laurenčík, Milan, podpredseda NR SR (2021-06-16):
Ďalším rečníkom prihláseným do rozpravy je pán poslanec Marian Kotleba, pripraví sa pani poslankyňa Anna Andrejuvová. Pán Kotleba, nech sa páči, máte slovo.
Jurinová, Erika, podpredsedníčka NR SR (2014-11-09):
Pani poslankyňa Šípošová.
T. Cabaj, podpredseda NR SR: (2009-10-21):
V rozprave vystúpili všetci, ktorí boli prihlásení, vyhlasujem rozpravu za skončenú. Pani ministerka, chcete zaujať stanovisko? Nech sa páči.
Žiga, Peter, podpredseda NR SR (2024-02-21):
Pán poslanec Šipoš.
Laurenčík, Milan, poslanec NR SR (2011-09-08):
Pán predseda, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady prideľuje predložený vládny návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre verejnú správu a regionálny rozvoj, Výboru Národnej rady Slovenskej republiky pre zdravotníctvo, Výboru Národnej rady Slovenskej republiky pre vzdelávanie, vedu, mládež a šport, Výboru Národnej rady Slovenskej republiky pre ľudské práva a národnostné menšiny a Výboru Národnej rady Slovenskej republiky pre obranu a bezpečnosť. Ďalej aby týmto hlasovaním za gestorský výbor určila Výbor Národnej rady Slovenskej republiky pre obranu a bezpečnosť a určila lehoty na prerokovanie vládneho návrhu zákona v druhom čítaní výborom do 30 dní a gestorskému výboru do 32 dní od prerokovania tohto návrhu zákona v Národnej rade Slovenskej republiky v prvom čítaní.
Svoboda, Zdenko, poslanec NR SR (2023-11-23):
172. Ďakujem za slovo. Súhlasím s názorom pána ministra Richarda Rašiho. Dnes sme tu len kvôli tomu, že vytvorený mediálny tlak dotlačil stranu PS k podaniu uvedeného návrhu na odvolanie pána ministra vnútra, aj keď v skutočnosti s tým možno nie sú v samotnom PS vnútorne stotožnení. Mainstreamové médiá sa rozhodli, že je potrebné útočiť na novozvolenú vládu hneď od prvého momentu a toto je jeho výsledok. Ďakujem.
Kotleba, Marian, poslanec NR SR (2018-02-07):
Milan, ono sledujem tú debatu k tomuto návrhu a ty môžeš vystúpiť a povedať argumenty a fakty, ako sa naozaj majú, ale keď vo vládnej koalícii sú poslanci takých kvalít, ako sú, tak je veľmi ťažko čokoľvek rozumné tam argumentovať a presadiť. Stačí sa pár minút dozadu vrátiť. Erik Tomáš sa snaží vyčítať opozícii, že nedáva riešenia, pritom na riešenia je tu vláda a oni veľmi chceli byť vo vláde, tak majú možnosť. Boli desať rokov vo vláde, desať rokov sa s tými vecami zásadne na východnom Slovensku nepohlo. Videli sme to naposledy aj v tých Krompachoch. Namiesto toho, aby rástol počet pracovných príležitostí, rastie počet asociálov a priemerná mzda tam je stále neskutočne nízka a nezamestnanosť neskutočne vysoká. Jednoducho, kolegovia zo SMER-u si nevedia prevziať svoj podiel zodpovednosti za to, že za desať rokov, za desať rokov sa tie podmienky na východe nejakým razantnejším spôsobom nezlepšili. A tuná, ako pán kolega Kéry, si dovolia kritizovať to, že ty povieš, že niektorými vecami nepohli. Ale pokiaľ som to počúval, teda bol som tu aj ja tak ako vy, tak kolega Mazurek nehovoril o tom, že kritizuje spôsob riešenia, ale že tie vaše riešenia sa nepokúšate prinášať na východné Slovensko. A kým štát rozdeľuje tie peniaze zo štátneho rozpočtu ako dotácie, tak štát má povinnosť, povinnosť povedať, kde chce, aby tá fabrika stála. Keď nie, tak tie peniaze nedám. Ale to by potom, samozrejme, ste nemohli robiť v pozadí rôzne kšefty a biznis a museli by ste ísť na to objektívne v prospech ľudí. No ale z toho, samozrejme, provízie neklapnú, no asi v tom je problém.
V. Chovan, minister pôdohospodárstva SR: (2010-03-03):
Návrh novely zákona sa predkladá v zmysle plnenia uznesenia vlády Slovenskej republiky č. 609/2009, ktorým bolo predsedovi Úradu geodézie, kartografie a katastra Slovenskej republiky uložené zapracovať závery Analýzy právnych predpisov vo vzťahu k realizovateľnosti projektov verejno-súkromného partnerstva, tzv. PPP projektov v Slovenskej republike. Zároveň sa upresňujú niektoré ustanovenia katastrálneho zákona tak, aby zodpovedali zmenám v občianskom práve a v iných súvisiacich odvetviach práva a vyhovovali požiadavkám aplikačnej praxe. Vážená pani predsedajúca, vážené panie poslankyne, vážení páni poslanci, prosím vás o podporu predloženého návrhu. Ďakujem za pozornosť.
Laššáková, Jana, podpredsedníčka NR SR (2014-02-04):
Pán poslanec, chcem sa vás opýtať, budete ešte? Na koľko máte ešte vystúpenie, keďže je 11.00 hodín a budeme hlasovať? Na 20 minút? Tak vás poprosím, prerušíme rozpravu a vyhlasujem krátku 3-minútovú prestávku a budeme pokračovať hlasovaním. (Trojminútová prestávka.) (Zaznievanie gongu.) (Po prestávke.)
Pellegrini, Peter, predseda NR SR (2023-12-19):
Ďalší v rozprave, pán poslanec Pročko, nech sa páči.
Bugár, Béla, podpredseda NR SR (2018-12-05):
Nech sa páči, prezentujme sa a hlasujeme. (Hlasovanie.) Prítomných 141 poslancov, za 81, proti 12, zdržalo sa 48. Konštatujem, že návrh sme schválili. Prosím pána poslanca Ďurovčíka, aby uviedol hlasovanie o návrhu uznesenia Národnej rady k návrhu Súhrnnej výročnej správy Slovenskej republiky za rok 2017 (tlač 1203).
Grendel, Gábor, poslanec NR SR (2017-10-17):
V rozprave k tomuto bodu vystúpili štyria poslanci. Nebol podaný žiaden procedurálny návrh, preto, pán predsedajúci, v zmysle § 73 ods. 3 písm. c) dajte, prosím, hlasovať o tom, že Národná rada Slovenskej republiky prerokuje tento návrh v druhom čítaní.
Laššáková, Jana, podpredsedníčka NR SR (2015-03-11):
Na vystúpenie pána poslanca s faktickou poznámkou pán poslanec Lebocký. Končím možnosť prihlásiť sa s faktickými poznámkami. Nech sa páči, pán poslanec Lebocký.
Gaborčáková, Soňa, poslankyňa NR SR (2017-06-20):
Ďakujem za slovo. Tak ja by som chcela sa vyjadriť k domácemu násiliu, ktoré kolegyňa spomenula a ktoré spomenul aj pán generálny prokurátor. Ja chcem potvrdiť zo svojej praxe, keďže som pracovala s deťmi s poruchami správania v krízovom stredisku, že skutočne deti, ktoré mali nariadené výchovné opatrenia a ktoré boli teda v mojej starostlivosti, boli deti, ktoré vychádzali z rodín, kde otec týral matku. Takže 80 % tých detí, ktoré sme mali zaradené na výchovné opatrenie, bolo práve z takýchto rodín, a preto by sme si to mali naozaj všetci zvážiť a možno nielen o tom hovoriť, ale legislatívne podľa ministerstiev aj tieto veci zapracovať. A určite by som ešte chcela povedať, že mne sa tiež tak zdá, že v dnešnej dobe je ten páchateľ viac chránený ako obeť. Toto musím akože povedať, že je to také nešťastie našej krajiny. Ďakujem.
Šeliga, Juraj, podpredseda NR SR (2020-04-07):
Vidíte. Ďakujem, pán minister. Nech sa páči, pani spravodajkyňa.
Krajniak, Milan, poslanec NR SR (2016-06-14):
Pán poslanec, mňa by tiež zaujímalo, keď už takýto materiál o zahraničnej politike máme, týkajúci sa zahraničnej politiky, máme v parlamente, aký je postoj zvyšných koaličných strán k tomuto dokumentu. Predpokladám, keďže ho predkladá pán minister zahraničných vecí ako nominant SMER-u, že asi je s týmto návrhom stotožnený. Ale aký má postoj k tomu SIEŤ, SNS a MOST? A vlastne ako je vládna koalícia jednotná v tomto návrhu? To by ma zaujímalo. Ďakujem pekne.
Petrák, Ľubomír, poslanec NR SR (2015-11-26):
Ako ďalší podal pozmeňujúci návrh pán poslanec Poliačik, ale o návrhoch pána poslanca Poliačika nemôžeme hlasovať, lebo sme schválili body 132 a 133 spoločnej správy a môj pozmeňujúci návrh v bode 8 rieši už vypustenie ods. 4 v § 103, to znamená, je to v kolízii s týmito tromi bodmi.
T. Cabaj, podpredseda NR SR: (2010-02-02):
S faktickými poznámkami pani poslankyňa Sárközy, Halecký, Brocka, Vaľová. Končím možnosť prihlásiť sa s faktickými poznámkami. Slovo má pani poslankyňa Klára Sárközy, pripraví sa pán predseda výboru Jozef Halecký.
Paška, Pavol, predseda NR SR (2012-09-20):
(Hlasovanie.) 134 prítomných, 54 za, 65 proti, 14 sa zdržalo, 1 nehlasoval. Návrh sme neschválili.
Kaník, Ľudovít, poslanec NR SR (2011-10-19):
Presne tak, ako to Zolo povedal, v júni bola podaná príslušná poslanecká novela. A je odvtedy tým pádom niekoľko mesiacov ten text, o ktorom hovoríme. A ten bol teraz rozšírený o niektoré veci, ktoré nájdete aj v tom texte k super hrubej mzde. Ale nijako nesúvisia so samotnou podstatou tejto záležitosti. Ale súvisia so Sociálnou poisťovňou a s vecami, ktoré sú okolo týchto poistení. A sú technického charakteru a sú potrebné. Takže naozaj netreba nič za tým iné hľadať. Ale pár slov k tomu predchádzajúcemu návrhu, ktorý si, Braňo, takisto komentoval, aby to bolo jednoznačné. Každý, komu sa nebude páčiť, že je v 2. pilieri, má podľa platného zákona možnosť z 2. piliera vystúpiť. Takže nikto tam nebude nasilu a nikto tam nebude na to, aby sme ho nejakým spôsobom oberali o čokoľvek, môže každý z toho kedykoľvek vystúpiť. Po druhé. Ten návrh, ktorý hovorí o zavedení odplaty za zhodnotenie, zdôrazňujem a opakujem to ešte raz, za zhodnotenie prostriedkov v dlhopisovom fonde, to znamená, keď nedôjde k zhodnoteniu, žiaden poplatok nebude, slúži na to, aby sme motivovali správcovské spoločnosti k tomu, aby zarábali peniaze pre svojich sporiteľov. Na to bol 2. pilier vytvorený, aby zarábal tie peniaze, čo sa, žiaľbohu, nie vždy darilo, nejdem to už pre krátkosť času ani rozoberať, prečo to tak bolo, ale Ficove garancie straty sú toho jasným dôvodom, a hlavne aby sa nám podarilo vytvoriť kanál pre investovanie do diaľničných dlhopisov, pre peniaze na budovanie slovenských diaľnic. To je cieľ toho.
Pčolinský, Peter, doterajší podpredseda NR SR (2023-10-25):
Pán poslanec Igor Melicher.
Hrušovský, Pavol, predseda NR SR (2011-10-19):
Má niekto záujem v treťom čítaní v rozprave vystúpiť k prerokovávanému návrhu zákona? Nie, preto ju vyhlasujem za skončenú. Teraz pristúpime k hlasovaniu o zákone ako celku so schválenými pozmeňujúcimi návrhmi s odporúčaním gestorského výboru (Reakcia spravodajcu: „... návrh schváliť.“) návrh zákona schváliť. (Hlasovanie.) 147 poslancov prítomných, 78 za, 1 proti, 68 sa zdržalo. Národná rada vládny návrh zákona o dráhach schválila. Pani poslankyňa Aštaryová, bola poverená výborom pre financie a rozpočet, aby predložila návrhy hlasovaní k prerokovávanému vládnemu návrhu zákona, ktorým sa mení a dopĺňa zákon č. 492/2009 Z. z. o platobných službách a o zmene a doplnení niektorých zákonov v znení zákona č. 130/2001 Z. z. a ktorým sa menia a dopĺňajú niektoré zákony , ktorý prerokovávame ako tlač 437. Prosím o návrhy, pani poslankyňa.
Blanár, Juraj, poslanec NR SR (2011-05-27):
Ďakujem pekne. Vážený pán predsedajúci, vážení predkladatelia, milé kolegyne, kolegovia, dovoľte, aby som sa aj ja prihovoril pri tejto novele zákona v zastúpení samosprávnych krajov, ktorých sa týka rovnako táto novela. Ako už predkladateľ uviedol, samospráva čelí rovnako dopadom finančnej krízy na rozpočet. Ale rozdiel medzi samosprávou a možno privátnym sektorom je v tom, že samospráva v zmysle zákona musí, napriek tomu, že nemá finančné prostriedky, plniť svoje kompetencie zákonné. Jednoducho nemôže povedať občanovi, že túto kompetenciu nemôžem urobiť, lebo nemám peniaze. Týka sa to aj samosprávnych krajov, ktoré dnes sú zaťažené touto krízou. Výpadok daní z fyzických osôb, teda podielových daní, je tak enormný, že v súčasnosti samosprávne kraje robia všetky možné opatrenia na to, aby dokázali naplniť všetky kompetencie z tých príjmov, ktoré majú. No a práve v takomto období prišla aj novela zákona, ktorú predstavila vláda Slovenskej republiky, ktorá samosprávam berie ďalšie finančné prostriedky. Či už to bolo napríklad zavedením týchto daní z prenájmov a predaja nehnuteľností, ale aj napríklad zvýšením daní z pridanej hodnoty. Čo sa významne odzrkadlilo napríklad aj pri aktivitách čerpania fondov Európskej únie, pretože tým náklady stúpli o percento. Ale mnohé, mnohé ďalšie malé či veľké veci, ktoré uberajú samosprávam finančné prostriedky z rozpočtu. Vážené pani poslankyne, páni poslanci, pani premiérka sa nechala počuť, že zváži, aby táto daň z prenájmu a predaja majetku samosprávy bola zrušená, lebo sa tiež domnieva, že to asi nie je celkom správne. Pevne verím, že tento záväzok alebo toto vyjadrenie aj posunula vám, vážení páni poslanci koalície, lebo tak, ako to bolo napríklad pri zavedení odvodov do zdravotnej a Sociálnej poisťovne pri prenájmoch, tiež usúdila koalícia aj pani premiérka, že to nebolo dobré, a zrušilo sa to. A rovnako dospeli k tomu aj na vláde a pani premiérka, že aj toto je potrebné urobiť. A ja by som vás chcel poprosiť, aby ste naozaj umožnili, aby tento zákon, táto novela prešla, a tým nám zľahčila situáciu, ktorú máme dnes nie ľahkú. Máme málo finančných prostriedkov pre poskytovanie sociálnych služieb, preto sme sa obrátili na ministra sociálnych vecí, aby jednoducho dofinancoval poskytovanie zdravotných služieb, pretože štát umožnil, aby na sociálne služby sa pozeralo ako na biznis alebo na obchod. V poriadku, rešpektujeme to, ale štát to musí dofinancovať. Máme málo finančných prostriedkov vďaka výpadku v zdravotných poisťovniach, ktoré sú spôsobené nižším odvodom za poistencov štátu, a to sa všetko odzrkadľuje u nás v rozpočtoch a v rozpočtoch nemocníc, ktoré máme v zriaďovateľskej pôsobnosti. A takto by som mohol pokračovať ďalej, napríklad s výkonmi vo verejnom záujme, aby sme zabezpečili mobilitu pracovnej sily v súčasnosti zvyšujúcej sa nezamestnanosti, aby sme nemuseli zvyšovať cestovné. A takto by som mohol pokračovať ďalej. Táto novela nám pomôže zmierniť tieto dôsledky, a preto, vážené panie poslankyne, páni poslanci, zoberte, prosím vás, tieto argumenty do úvahy a podporte túto novelu. Ďakujem veľmi pekne za pozornosť.
Hrnčiar, Andrej, podpredseda NR SR (2016-10-19):
Ďakujem. Dávam slovo spoločnému spravodajcovi z ústavnoprávneho výboru poslancovi Petrovi Kresákovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Danko, Andrej, podpredseda NR SR (2024-09-26):
Nech sa páči, pani ministerka.
Petrík, Simona, poslankyňa NR SR (2018-06-19):
Ďakujem. My si to tu s Jozefom dnes užijeme do tej siedmej trochu. (Povedané s pobavením.) Takže, vážená kolegyňa a kolegovia, viac by som možno povedala o tomto návrhu, aby ste si vedeli lepšie predstaviť, o čo ide, aj keď je to naozaj jednoduchý návrh, spomenula som to už v úvode. Samostatne zárobkovo činné osoby a zamestnanci s minimálnymi alebo nízkymi vymeriavacími základmi dnes majú nízke nemocenské dávky, logicky, ale tento stav nevedia ovplyvniť. Nie je im totiž umožnené dobrovoľne sa pripoistiť na nemocenské poistenie a pripraviť sa tak lepšie na výpadok príjmu, či už v situácii, že sú na materskej, alebo sú práceneschopní. Tento stav má negatívne dopady najmä na mladé rodiny s deťmi. Zákon dnes stanovuje, že podmienkou nemocenského pripoistenia je, aby dobrovoľne nemocensky poistená osoba nebola zároveň povinne nemocensky poistená. Pre rodičov, ktorí sú SZČO, to znamená, že pokiaľ si platia poistné z minimálneho vymeriavacieho základu, nemajú možnosť sa nemocensky dobrovoľne pripoistiť. V rovnakej situácii sú aj rodičia poberajúci minimálnu mzdu, ktorí by sa chceli pripoistiť, aby mali vyšší vymeriavací základ pri výpočte dávok, ako je materské alebo práve nemocenské. Ako som hovorila, napríklad pri dôchodkovom poistení na rozdiel od nemocenského poistenia takáto možnosť kombinácie povinného a dobrovoľného pripoistenia existuje. Štát teda diskriminuje živnostníkov a aj zamestnancov s minimálnymi odvodmi alebo nízkymi odvodmi, aby sa mohli dobrovoľne pripoistiť a pripraviť sa tak lepšie na výpadky príjmu, ktoré môžu nastať. Opäť tento zákon sme navrhovali a vymysleli s kolegyňou Lukačovičovou, ktorá je u nás v strane SPOLU – občianska demokracia odborníčkou na dane a odvody, a teda vymysleli sme spôsob, ako túto diskrimináciu odstrániť. Navrhujeme povoliť v zákone o sociálnom poistení kombináciu povinného a dobrovoľného nemocenského poistenia. Tento krok by nemal len pozitívny vplyv na rozpočty mladých rodín. Profitovala by z neho napríklad aj Sociálna poisťovňa, ktorej by sa zvýšili príjmy z uhradeného dobrovoľného poistného, ktoré bude vyššie ako vyplatené nemocenské dávky, pretože dobrovoľne sa musí SZČO alebo zamestnanec poistiť predtým, ako zistí, že je ona tehotná, alebo predtým, ako zistí, že má zdravotné problémy a bude možno v budúcnosti práceneschopný. Takže uhradené poistné bude vyššie ako dávka, na ktorú bude mať poistenec nárok. Preto verím, milé kolegyne a milá kolegyňa a kolegovia, že vás tento jednoduchý, potrebný a praktický návrh zaujal a že mu dáte šancu aj v druhom čítaní. Ďakujem pekne.
Hrnčiar, Andrej, podpredseda NR SR (2020-01-21):
Otváram všeobecnú rozpravu. Do rozpravy som dostal tri písomné prihlášky za klub OĽANO poslanec Martin Fecko, za klub SaS poslankyňa Anna Zemanová a posledným prihláseným písomne do rozpravy je poslanec Radoslav Pavelka. Nech sa páči, pán poslanec Fecko.
Laurenčík, Milan, podpredseda NR SR (2022-05-10):
Poslednú faktickú poznámku k tomuto príspevku bude mať pán poslanec Jozef Pročko. Nech sa páči.
Ďuriš Nicholsonová, Lucia, podpredsedníčka NR SR (2019-01-31):
Vážené panie poslankyne, vážení páni poslanci, v súlade so zákonom o rokovacom poriadku teraz nasleduje hodina otázok , ktorú týmto otváram. Poslanci písomne položili dovčera do 12.00 hodiny 31 otázok na predsedu vlády a 48 otázok na členov vlády. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, odpovedať príslušný člen vlády nebude. Poprosím predsedu vlády pána Pellegriniho, aby prišiel do rokovacej sály. Ďakujem pekne. Chcem vás poprosiť, vážený pán predseda vlády, aby ste oznámili, kto z členov vlády bude odpovedať na otázky za neprítomných členov vlády a zároveň teda aj oznámili tých, ktorí nebudú prítomní na dnešnej hodine otázok. Nech sa páči.
Zmajkovičová, Renáta, podpredsedníčka NR SR (2013-11-26):
Pán poslanec Novotný, nech sa páči.
Martinák, Ľuboš, poslanec NR SR (2018-12-05):
Ďakujem za slovo. Pán poslanec Kollár, som lesník z povolania. Vo svojom zamestnaní a v ďalšej veci poľujem niečo viac ako 30 rokov. Ja so všetkým súhlasím, aj s tými citovými zložkami, čo ste vraveli, niekomu zastreliť mačku, psa, ak je tam prítomný, v prítomnosti detí, nebodaj, skutočne je to neľudské, to uznávam. Ale neviem, či ste si uvedomili druhú vec, a síce zmienim sa len o mačkách zatiaľ. U nás sa vyskytuje ešte veľmi vzácny genofond mačky divej. Zatiaľ vieme, o čom rozprávam, určite. Tento genofond mačky divej je skutočne raritou nielen v strednej Európe, ale, dá sa povedať, vo svete. Ešte sa vyskytuje v oblasti Karpát a tak ďalej. Ale skrátim to pre pochopenie. Mačka divá sa bežne pári v prírode s mačkou domácou, čo je na škodu veci a k poškodzovaniu genofondu. Čo je ešte horšie, prvá populácia mačky domácej a mačky divej má znaky vyslovene mačky divej. To znamená, ten poľovník, keď uvidí, že je to akože mačka divá a už je to kríženec mačky domácej s mačkou divou, nemôže na ňu loviť, nemôže ju odloviť, pretože v mysli mu blúdi, áno, je to mačka divá. A v tom je ten hlavný veľký problém, v čom budú určite protestovať aj prírodovedci a vášniví ochrancovia prírody. A myslím si, že zreteľne označená mačka alebo pes, teraz ako je to riešené v zákone, je správne, a nemyslím si, že je toľko poľovníkov, ako ste vraveli, ktorí bezcieľne to... (Prerušenie vystúpenia časomerom.)
P. Hrušovský, predseda NR SR: (2005-07-06):
Chcem sa opýtať pána navrhovateľa, či sa chce vyjadriť k rozprave. Nech sa páči. (Ruch v sále.) Páni poslanci, uvedomujem si, že je po 19.00 hodine, nepredpokladám, že vystúpenia navrhovateľa a spravodajcu budú príliš časovo náročné, preto odporúčam, aby sme pokračovali v rokovaní a hlasovali o návrhu na vyslovenie nedôvery predsedovi vlády. Je všeobecný súhlas? (Súhlasná reakcia pléna.) Nech sa páči, pán navrhovateľ.
Jurčík, Ľudovít, poslanec NR SR (2011-06-01):
Vážený pán predsedajúci, v rozprave vystúpil poslanec Droba, ktorý podal pozmeňujúci návrh. Pán predsedajúci, najskôr je ale potrebné, aby poslanci podľa § 83 odsek 4 rokovacieho poriadku rozhodli o skrátení lehoty na hlasovanie o pozmeňujúcom návrhu, ktorý odznel v rámci dnešnej rozpravy.
Pleštinská, Zita, poslankyňa NR SR (2022-09-27):
Ďakujem, pán predsedajúci. Slovenská republika je členom NATO, ktoré jej dáva záruku bezpečnosti. Aliancia má pred sebou jedno z najexpresnejších rozširovaní vo svojej histórii. Pán kolega Fico, namiesto toho, aby ste dali našim obyvateľom na Slovensku vo svojej reči pokoj, vy ste počas svojho prejavu vnášali strach. Slovo mier neznamená strach. Členstvo Slovenska v NATO práve Slovákom dáva pocit bezpečnosti, o ktorú sa usilujú dnes Fínsko a Švédsko. Fínsko začalo usilovať o vstup do Aliancie prvé. S Ruskom má 1 300-kilometrovú hranicu. Fíni začali o vstupe do NATO intenzívne diskutovať po tom, ako Rusko 24. februára napadlo Ukrajinu. Bola som pri tom, rovnako ako vy, pán kolega Fico, keď Slovensko vstupovalo do Európskej únie. Už ako historicky prvá poslankyňa Európskeho parlamentu za Slovensko zo 14 poslancov sme čakali podporu od našich kolegov. Pamätám sa, keď Slovensko vstupovalo do Schengenu, do eurozóny, ako veľmi sme potrebovali podporu pre náš vstup aj od našich fínskych a švédskych kolegov. Karta sa obrátila a teraz to našim fínskym a švédskym kolegom musíme vrátiť. Tak ako mi pomáhala v Európskom parlamente moja švédska kolegyňa v Európskom parlamente Anna Ibrisagic, verím, že aj jej budem dnes môcť napísať: „Drahá Anna, Slovensko dnes podporilo vstup Švédska a Fínska do NATO.“ Švédsko a Fínsko pritom už teraz úzko spolupracujú s aliančnými armádami a sami by mohli výrazne prispieť k zvýšeniu sily celého NATO a priniesť vytúžený mier.
Zajac, Pavol, poslanec NR SR (2012-04-04):
Sľubujem. (Potlesk.)
M. Číž, podpredseda NR SR: (2007-12-11):
(Hlasovanie.) Prítomných 145 poslancov, za návrh 123 poslancov, proti 1 poslanec, zdržalo sa 20 poslancov, nehlasoval 1 poslanec. Konštatujem, že tento návrh sme schválili.
Danko, Andrej, podpredseda NR SR (2024-01-17):
Pani poslankyňa Mesterová.
Danko, Andrej, predseda NR SR (2017-05-09):
Ďakujem. Na vystúpenie pána poslanca jedna faktická, pán poslanec Galek. Uzatváram možnosť prihlásenia s faktickými. Pán poslanec Galek, nech sa páči.
Figeľ, Ján, podpredseda NR SR (2013-11-28):
Ďakujem pekne. Pán kolega Zsolt Simon, nech sa páči, doplňujúca otázka.
Figeľ, Ján, podpredseda NR SR (2012-08-01):
Pán poslanec Igor Hraško.
Mizík, Stanislav, poslanec NR SR (2021-03-19):
Ďakujem za slovo. Pán Susko, tak ja vám poviem, prečo má byť predĺžený núdzový stav. Nikto že to nezdôvodnil, no nemôžu to povedať, nemôžu to povedať a priznať sa, ale to už za nich povedal, povedal vtedy, keď sa preriekol bývalý minister Krajčí, vláda sa bojí vzbúr. Prirovnal by som to k dymovej clone, za ktorou štyria generáli chaoticky riadia pechotu a nevedia sa dohodnúť na taktike. Majú voči sebe nevraživosť a ich vojaci sa začínajú zabíjať sami medzi sebou. Ďakujem za slovo.
Hrnčiar, Andrej, podpredseda NR SR (2016-09-12):
Pán poslanec Laurenčík.
Šimko, Jozef, poslanec NR SR (2021-03-19):
Ďakujem pekne, pán predsedajúci. Vážené kolegyne, kolegovia, ja som presvedčený, že nenájde sa tu poslanec, ktorý by povedal, že nebudem hovoriť pravdu. Pretože každý si musí uvedomiť, ak všetci si uvedomujeme, že my dnes prežívame, celé Slovensko, hlbokú, hlbokú pandemickú krízu. Vieme všetci veľmi dobre, že kritická je situácia na území celej teda celej Slovenskej republiky. Dámy a páni, tak si už konečne uvedomme, je tu 8 800 mŕtvych. Dovolím si povedať, že zbytočných mŕtvych. Kde nás to táto vládna garnitúra priviedla? Však napozajtra 21. marca bude rok, kedy bola táto vláda vymenovaná a postupne situácia aká? Deň čo deň odchádzajú jednotliví ministri, podávajú demisiu. Raz minister zdravotníctva, potom minister práce, sociálnych vecí a rodiny a možno na budúci týždeň tu bude sedieť medzi nami pán Sulík a jeho ďalší ministri. Toto je vaša politika, čo vy ste vykonali alebo vykonávate za jeden rok, čo kde ste docielili celú Slovenskú republiku. Ja si dovolím povedať, že táto vládna garnitúra, koalícia je totál rozbitá. Vieme, ako jeden druhého oslovujú. Či v televíznych vystúpeniach, jeden je debil, druhý je blbec, nechce jeden s druhým rokovať. Vyzývajú sa, aby odstúpil jeden, druhý, tretí, štvrtý. Pani Remišová vyzýva pána premiéra, vyzýva pána Sulíka, Sulík, pán Sulík vyzýva pána, pána premiéra. Kde to vlastne smeruje táto krásna Slovenská republika, dámy a páni? Viete, pani Drábiková, vy ste sa vyjadrili, že pán Matovič neustále rokuje. Áno. S kým rokuje? Nože si dajte otázku. Rokuje s pánom Sulíkom, ktorého nazýva debilom? Prepáčte, ja len citujem, ako on povedal. Kde to vlastne speje a kde smeruje Slovenskú republiku tento človek? Hovorím ešte raz, niet inej šanci, len predčasné voľby... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2017-09-14):
Ďakujem pekne, pán spravodajca. Otváram všeobecnú rozpravu. Písomne sa neprihlásil nikto. Bude to minúta, pán poslanec! Nech sa páči.
Podmanický, Ján, poslanec NR SR (2022-02-18):
Pani ministerka, stále dookola sa tu ako argument používa to rozhodnutie krajského súdu, ktorý rozhodoval o väzbe, nerozhodoval o merite veci, o vine a nevine. Rozhodoval o dôvodoch väzby, teda či sú útekové dôvody, kolúzne dôvody alebo iné, alebo, ja neviem, ovplyvňovacie dôvody, alebo iné dôvody. To dobre viete. To nebolo rozhodovanie o vine alebo nevine tých vyšetrovateľov. Bola to ťažká nadpráca sudkýň, ktorá jednoducho bola následne odmenená tým, že boli posunutí, posunuté na nejakú pozíciu. Takže neobhajujte sa týmto rozhodnutím, lebo v tejto časti to bolo nezákonné, a to dobre viete aj vy, pani ministerka, aj pán minister, aj ostatní. Pán poslanec Suja mi vyfúkol tú krásnu vetu klasika: „Mária, Mária, ty si ten podvod spáchala.“ (Povedané so smiechom.) To je krásna veta, ktorú treba opakovať, ale ja mám dnes ešte lepšiu vetu pre vás, pani ministerka. A povedali ste ju vy pred chvíľou. Podvedomie je beťár, podvedomie je beťár. Viete, čo ste povedali? A budem to opakovať až do konca mojej faktickej poznámky: „Minister Mikulec nastúpil v čase, keď políciu ovládla mafia.“ Inými slovami, minister Mikulec nastúpil v čase, keď políciu ovládla mafia, jeden deň, spolu prišli. Rozumiete, čo ste povedali? Minister Mikulec nastúpil v čase, keď políciu ovládla mafia. Minister Mikulec nastúpil v čase, keď políciu ovládla mafia. (Reakcia z pléna.) Áno, aby ste to pochopili aj vy, pani poslankyňa, pre vás, minister Mikulec nastúpil v ten deň, keď spolu s ním polícia ovládla mafia. (Ruch v sále.) To som parafrázoval, aby to pani poslankyňa pochopila. To som pre ňu urobil špeciálne vysvetlenia podvedomia pani ministerky. Ďakujem pekne. (Reakcia z pléna.)
Laurenčík, Milan, podpredseda NR SR (2020-09-24):
Ďalším prihláseným do rozpravy je pán poslanec Peter Osuský. Nech sa páči.
Vitteková, Anna, poslankyňa NR SR (2014-10-16):
Teraz dajte, prosím, hlasovať o návrhu zákona ako o celku s odporúčaním gestorského výboru zákon schváliť.
Šimečka, Michal, podpredseda NR SR (2024-01-23):
Ďakujem. Pán poslanec Krátky.
Mizík, Stanislav, poslanec NR SR (2017-09-06):
Ďakujem za slovo. Pani poslankyňa, ja vašu reč zostručním a som rád, že to bude počuť aj na obe uši pani ministerka. Celý systém dotácií je rozdeľovaný. Míňanie je jeden veľký neférový cirkus. Preboha, kde sú tie miliardy rozhajdákané? Za komunistov, ktorých som nemal rád, sme boli potravinárska veľmoc, sme boli sebestační. Teraz dovážame a jeme humus zo zahraničia. Peniaze – piliere sú nastavené zle. Celý rezort poľnohospodárstva je v žalostnom stave. Čo sa u nás produkuje, preboha?
Cigániková, Jana, poslankyňa NR SR (2020-04-20):
Pozývam kolegov, členov zdravotníckeho výboru na rokovanie zajtra o desiatej ráno. Ďakujem.
Suja, Miroslav, poslanec NR SR (2021-10-20):
... buď psychicky, alebo fyzicky do týchto fitnescentier. (Povedané súbežne s predsedajúcim.) Takže veľmi správne, ako to povedal Edo Kočiš, bez miest by to, bez miest a obcí by to nepomohlo, ale to, čo funguje samé, tak ešte ste schopní zlikvidovať. Takže skúsme sa pozrieť do zrkadla, ako vlastne pomáhame športovcom. Fitnescentrá a cvičenia vo fitnescentrách je celospoločenský fenomén. Alebo celosvetový. Čím ďalej viacej ľudí sa tým zaoberá, ale na Slovensku len hľadáme spôsoby, ako tieto športové kluby alebo fitnescentrá, alebo rôzne športoviská, kde sa fitnes prevádzkuje, ako zaškrtiť, zlikvidovať, zničiť.
P. Hrušovský, podpredseda NR SR: (2002-07-03):
(Hlasovanie.) Prítomných 119, za 79, proti 15, zdržalo sa 23, nehlasovali 2. Konštatujem, že návrh sme schválili. Páni poslanci, teraz pristúpime k hlasovaniu o vládnom návrhu zákona o dobrovoľných dražbách a o zmene a doplnení niektorých zákonov , ktorý prerokúvame ako tlač 1624. Prosím teraz pána poslanca Ivanka, aby uvádzal návrhy na hlasovanie. K tomuto návrhu zákona sme schválili uznesenie o súhlase prerokovať návrh zákona v skrátenom legislatívnom konaní. Pristúpime teraz k hlasovaniu o návrhoch z prvého čítania. Pán poslanec Ivanko. A. Ivanko, poslanec: Ďakujem pekne, pán predsedajúci. Pristúpime k hlasovaniu o prvom uznesení, kde odporúčam, aby sa Národná uzniesla v zmysle § 73 ods. 3 písm. c) na tom, že odporučí predmetný návrh zákona prerokovať v druhom čítaní.
Dostál, Ondrej, poslanec NR SR (2018-02-01):
Na rozdiel od pána poslanca Blahu si myslím, že je veľmi dobré, že pani podpredsedníčka Ďuriš Nicholsonová pripomenula tie pilotné sociálne podniky počas éry pani ministerky Tomanovej, lebo nie je to nijako výnimočné. A nielen na sociálne podniky, ale aj na iné aktivity tejto vlády, a teda mali sme to aj na programe tejto schôdze, platí ten populárny výrok bývalého ruského premiéra Viktora Černomyrdina, „mali sme tie najlepšie úmysly, ale dopadlo to ako vždy“. Tak mali ste veľmi dobré úmysly pomôcť znevýhodneným regiónom, pomôcť nezamestnaným, pomôcť znevýhodneným skupinám a využili ste to na nabaľovanie sa klientelistických skupín blízkych SMER-u. Tak si tu teraz láskavo nehovorme, že niečo spôsobilo spolitizovanie tej veci. Krach a neúspech sociálnych podnikov za ministerky Tomanovej spôsobili klientelistické praktiky strany SMER – sociálna demokracia. Nič iné.
Kondrót, Maroš, poslanec NR SR (2019-06-20):
Ďakujem pekne, pán predsedajúci. Vážený pán minister, vážená kolegyňa, kolegovia, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona o dohľade a pomoci pri riešení neodôvodnenej geografickej diskriminácie zákazníka na vnútornom trhu a o zmene zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov. Máme to ako tlač 1507. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa, ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: ústavnoprávny výbor a výbor pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona do 6. septembra 2019 a v gestorskom výbore do 9. septembra 2019. Pán predsedajúci, otvorte, prosím, všeobecnú rozpravu.
Kolíková, Mária, poslankyňa NR SR (2024-01-18):
Ďakujem veľmi pekne, pán poslanec. K viacerým častiam vášho príspevku sa dovolím vrátiť sa. Prvá je tie rozhodnutia Ústavného súdu. No, ja by som ich tiež rada videla, ale stále nič. Tak aj dnes som mala zase takú výmenu s pánom poslancom Gašparom v televízii TA3 a dostala som opakovane prísľub, že raz tie rozhodnutia uvidím a on bude s nimi prichádzať postupne, tak ja som, samozrejme, čakám na ne. A tie, ktoré spomínala pani prezidentka, tak predpokladám, že to je, asi to sú jedny, to sú tie, ktoré sú potom spomenuté v samotnom návrhu na zmenu trestnej politiky, kde ich je, ak sa nemýlim, päť, a tie teda išli okolo špeciálnej prokuratúry. A je pravda, že sú tam, sú tam, sú pomedzi nimi také, kde Generálna prokuratúra povedala, že špeciálna prokuratúra nepochybila. A toto je proste štandardný postup, ale v tomto prípade Ústavný súd povedal, že bolo potrebné konať inak, že proste bolo potrebné rozhodnutie k zaisteniu majetku riadne odôvodniť. Takže napríklad to bola vec, kedy jednak v žiadnom rozhodnutí nebolo spochybnené samotné trestné stíhanie, v žiadnom, v žiadnom, to znamená, že taký neexistuje, to nikto o ňom nikdy ani nám nespomenul, že také vôbec existuje, ale ja som také teda žiadne nevidela, že by bolo spochybnené samotné stíhanie, ale aj tu vlastne aj to rozhodnutie o zaistení majetku nebolo spochybnené, len že Ústavný súd povedal viete čo, mali by ste ho aj viac odôvodňovať , čo povedala aj samotná Generálna prokuratúra, že ale tak sa to nikdy nerobilo, toto bolo štandardné . Rovnako ďalšie, ďalšie prípady, o ktorých sa môžme rozprávať, že dobre, ten postup, ktorý povedal Ústavný súd, nech sa uplatňuje, ale to sú jednoducho, by som povedala, že... (Prerušenie vystúpenia časomerom.)
Richter, Ján, poslanec NR SR (2024-04-17):
Ďakujem pekne za slovo. Vážený pán predsedajúci, vážený pán minister, vážené panie poslankyne, vážení páni poslanci, predseda Národnej rady Slovenskej republiky rozhodnutím č. 276 z 15. apríla tohto roku pridelil návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov pod tlačou 263 na prerokovanie Výboru pre sociálne veci Národnej rady do začiatku rokovania schôdze Národnej rady o tomto návrhu s tým, že o výsledku prerokovania uvedeného návrhu vlády bude informovať Národnú radu Slovenskej republiky. Výbor pre sociálne veci predložený návrh vlády na skrátené legislatívne konanie prerokoval na svojej 14. schôdzi a uznesením č. 34 zo 17. apríla ´24 odporúča Národnej rade Slovenskej republiky schváliť návrh vlády na skrátené legislatívne konanie o predmetnom vládnom návrhu zákona s tým, že prvé, druhé a aj tretie čítanie sa uskutoční na teraz prebiehajúcej 12. schôdzi Národnej rady Slovenskej republiky. Pán predsedajúci, skončil som, otvorte, prosím, rozpravu.
V. Veteška, podpredseda NR SR: (2005-10-25):
P. Kuljaček, poslanec: Sľubujem. (Potlesk.)
Laššáková, Jana, podpredsedníčka NR SR (2014-07-02):
Na vystúpenie pána poslanca je päť faktických poznámok, hlásia sa do nich páni poslanci Huba, Chren, Viskupič, podpredsedníčka Jurinová a pani poslankyňa Košútová. Ešte predtým, ako budete môcť reagovať faktickými poznámkami, dovoľte, aby som privítala na balkóne štyridsať mladých účastníkov filmového kurzu na Univerzite Komenského a ich lektorov. Sú to naši krajania, Slováci zo Srbska, Ukrajiny, Maďarska, Rumunska. Vitajte. (Potlesk.) S faktickou poznámkou, nech sa páči, pán poslanec Huba.
P. Paška, predseda NR SR: (2006-12-12):
(Hlasovanie.) 148 prítomných, 61 za, 82 proti, 4 sa zdržali, 1 nehlasoval. Konštatujem, že sme bod neschválili. (Reakcie z pléna.) Pán spravodajca.
Laššáková, Jana, podpredsedníčka NR SR (2015-09-18):
Na vystúpenie pána poslanca nie sú faktické poznámky. Teraz dávam možnosť prihlásiť sa do rozpravy ústne. Nie je tomu tak. Vyhlasujem rozpravu za skončenú. Pán minister, chcete zaujať stanovisko? Áno. Nech sa páči.
Kleinert, Dana, poslankyňa NR SR (2024-01-09):
Ďakujem, pán predsedajúci. Ďakujem vám, pán poslanec Bužo, za príspevok do rozpravy. Hovoríte tak, ako všetci kolegovia a kolegyne pred vami o naozaj vážnych veciach, o cielenom návrate do čias beztrestnosti, o korupcii, o mafii, ktorá tu pred rokmi za Mečiara aspoň fungovala, beztrestnosti tzv. našich ľudí za Fica, ktorých snom aj reálnou snahou je návrat týchto čias, na ktoré si mnohí a mnohí z nás až príliš dobre pamätáme. Mne sa tak, mne sa zdá však byť veľmi smutné, keď vidím aroganciu tam obďaleč sediacich pánov z HLAS-u, ktorých predseda by chcel byť prezidentom Slovenskej republiky, ako sa tu, pokiaľ vás, pokiaľ teatrá... ako sa tu, pokiaľ vás teda teatrálne neignorujú, smejú a výsmešne tvária a o, veľmi jemne povedané, nevhodných poznámkach, ktoré sme započuli až sem, tak ani nehovorím. Takže, prosím vás, odkážte to aj vašim kolegom, že my sme to sem počuli, je to veľmi-veľmi nevhodné. Váže... vy, pán Bužo, vy, pán Bužo, sa tu vyjadrujete vecne a najmä kultivovane. Kultivovanosť by minimálne nás ľudí v parlamente mala definovať. Tá kultivovanosť tu týmto pánom a, žiaľ, mnohokrát aj dámam z koalície až bolestne chýba. My tu z opozície spolu s ľuďmi na námestiach si aroganciu moci a rozvrat našej krajiny naozaj neželáme a dáme to opäť vedieť na námestiach vo štvrtok 11. 1., na všetkých námestiach slovenských miest a takmer všetkých. Ďakujem. (Potlesk.)
Paška, Pavol, predseda NR SR (2014-06-27):
Pani poslankyňa Nachtmannová.